io8 Junta de Ciències Naturals de Barcelona 



extrem les més belles, les més cultes regions de la terra, aqui 

 a casa nostra venim a fer obra de pau, obra de cultura, ciència, 

 educació i ciutadania amb la propagació i conreu de les Cièn- 

 cies Naturals. 



I és, senyors, ben digne d'observar com aquest renaixe- 

 ment científic i cultural que cada dia en manifestacions diferents 

 veiem sorgir en la nostra terra, tingui precisament lloc en mo- 

 ments d'intens desvetllament patriòtic, de pregon entusiasme 

 d'afirmació dels sentiments nacionalistes. Era ahir que inaugu- 

 ràvem aquella esplèndida manifestació d'art amb què la noble 

 França, la immortal, la bella França respongué a la invitació 

 que amb els braços oberts li féu la ciutat de Barcelona, ager- 

 manant en l'Exposició memorable els noms dels grans artistes 

 dels dos països germans; com les masses chorals catalanes s'u- 

 neixen en manifestació mai vista i honoren al Músic que sabé 

 infiltrar en l'ànima del poble una de les més enlairades de les 

 Belles Arts; com tot Catalunya, sense distinció de partits ni 

 pensaments, celebrava el gran poeta, l'il•lustre Guimerà; i serà 

 demà que, amb la repartició de premis en l'Institut d'Estudis, 

 s'afermarà una vegada més el gran principi exposat de com els 

 renaixements culturals sols tenen lloc i veritable eficàcia quan 

 van acompanyats d'un desvetllament nacionahsta, en moments 

 d'optimisme gran, d'esperances, d'anhel, de competència, de 

 lluita, de vida intensa, de voler ser! 



La Història ens ho ensenya en ses immutables planes: la flo- 

 ridesa francesa, l'anglesa, la belga, l'americana, l'italiana, l'ale- 

 manya, sempre han tingut lloc en temps de desvetllament polític, 

 sigui causat per un gran trasbals i un jove imperi, sigui per 

 una extensió de domini mundial sens parió, sigui pel naixement 

 d'una independència, sigui, en fi, per la unió i agermanament 

 després d'unes guerres civils formidables que conduïren els 

 grans Estats a la Federació, al Reialme, a l'Imperi. 



